MOДEЛ УГОВОРА О ЈАВНОЈ НАБАВЦИ У ОТВОРЕНОМ ПОСТУПКУ
ПРОЈЕКТОВАЊЕ, НАБАВКА И УГРАДЊА СИСТЕМА ВИДЕО НАДЗОРА НА ТЕРИТОРИЈИ ГРАДА ПРОКУПЉА
БРОЈ ЈАВНЕ НАБАВКЕ: 401-142/22-04

УГОВОРНЕ СТРАНЕ
Градска управа Града Прокупља, Ул. Никодија Стојановића Татка бр. 2, текући рачун 840-66640-28 код управе за јавна плаћања; ПИБ: 100506227; матични број: 07107625; коју заступа начелник Градске управе Невена Јовић (у даљем тексту : НАРУЧИЛАЦ) 
и

__________________________________________________________________________________________________________________________________________________________(назив предузећа, адреса, седиште, матични број, шифра делатности, ПИБ, број текућег рачуна, име лица које заступа фирму,) као најповољнији понуђач (у даљем тексту: ИЗВРШИЛАЦ) 

Понуђачи из групе понуђача: 

________________________________________________________________________________________________________________________________________________________________________________________________________________________________________________________________________________________________________________(назив предузећа, адреса, седиште, матични број, шифра делатности, ПИБ, број текућег рачуна, назив пословне банке, име овлашћеног лица свих понуђача из групе понуђача) 

Подизвођачу ___________________________________ (назив и седиште подизвођача)са __________________% учешћа се поверава извршење ___________________________________________________________________________. 

Подизвођачу ___________________________________ (назив и седиште подизвођача)са _________________% учешћа се поверава извршење ____________________________________________________________________________. 

Закључиле су дана _________________2022. године.

УГОВОР
-да је Наручилац дана 31.10.2022. године, под бројем 401-142/22-04 донео Одлуку о спровођењу отвореног поступка јавне набавке. 

-да је Наручилац у складу са Законом о јавним набавкама („Службени гласник РС” број 91/19, у даљем тексту: Закон) спровео отворени поступак јавне набавке број 401-142/22-04 – Пројектовање, набавка и уградња система видео надзора на територији Града Прокупља. 
- да је Извршилац  на основу позива за достављање Понуда дана ________________.године електронским путем поднео Понуду број ____________________, која се налази у прилогу Уговора и чини његов саставни део. 

- да Понуда Извршиоца важи 120 дана од дана отварања понуде и да у потпуности одговара свим условима из Закона о јавним набавкама, захтевима конкурсне документације као и техничким спецификацијама. 

- да је Наручилац на основу члана 146. Закона о јавним набавкама донео Одлуку о додели уговора бр. _______________, од ______________године, којом је изабрао Понуду Извршиоца као најповољнију Понуду. 
ПРЕДМЕТ УГОВОРА
Члан 1.

Предмет овог Уговора су РАДОВИ – Пројектовање, набавка и уградња система видео надзора на територији Града Прокупља ( систем видео надзора за кажњавање проласка кроз црвено светло, систем видео надзора за кажњавање прекорачења дозвољене брзине, систем општег видео надзора и препознавање таблица, систем видео надзора – објекти, систем видео надзора – игралишта, умрежење, мониторинг центар ), а у свему према Понуди Извођача број ______________ од __________________године и обрасцу структуре понуђене  цене и  која чини саставни део овог Уговора.                         

Место извршења је територија Града Прокупља, прецизне локације дате су у  Обрасцу структуре цене који чини саставни део предметног уговора.
ВРЕДНОСТ УГОВОРА
Члан 2.
Уговорне стране утврђују да цена свих добара који су предмет Уговора износи: ______________________________________ динара са ПДВ-ом(словима: _______________________________________________________________________________), од чега је ПДВ _______________________, што без ПДВ-а износи ___________________________  (словима____________________________________________) а добијена је на основу јединичних цена из усвојене понуде Извођача радова број __________________________ од __________________ године.
Осим вредности опреме и материјала (добара), уговорена цена обухвата вредност услуга и радова неопходних за извршење уговора, као све остале зависне трошкове набавке.
Понуђеном ценом из става 1. овог члана Уговора обухваћено је: вредност опреме, материјала, радне снаге, механизације, средства за рад, унутрашњи и спољашњи транспорт, осигурање и обезбеђење одвијања саобраћаја у току извршења, спровођење мера безбедности и здравља на раду и заштите животне средине, градилишних прикључака, припремних радова, градилишне ограде, прилазне путеве и платое за комуникацију и организацију , режијске и све друге трошкове који се јаве током извршења уговора.
Уговорене цене су фиксне и не могу се мењати током извршења Уговора.
УСЛОВИ ПЛАЋАЊА
Члан 3.
- износ од највише 35.549.286,67 динара без ПДВ-а, односно  42.659.144,00 динара са ПДВ-ом биће исплаћен Извршиоцу по испостави рачуна за извршену услугу, испостављеној ситуацији или по рачуну за уграђено добро, најкасније до краја 2023.године, у складу са Законом о роковима измирења новчаних обавеза у комерцијалним трансакцијама („Сл. гласник РС“ бр. 119/2012, 68/2015, 113/2017, 91/2019, 44/2021 i 44/2021).
 - износ од највише 33.049.286,67 динара без ПДВ-а, односно  39.659.144,00 динара са ПДВ-ом биће исплаћен Извршиоцу по испостављеној ситуацији или по рачуну за извршену услугу или уграђено добро, до краја 2024.године, у складу са Законом о роковима измирења новчаних обавеза у комерцијалним трансакцијама („Сл. гласник РС“ бр. 119/2012, 68/2015, 113/2017, 91/2019, 44/2021 i 44/2021);

- износ од највише 33.049.286,67 динара без ПДВ-а, односно  39.659.144,00 динара са ПДВ-ом, односно износ до крајње вредности дате понуде, биће исплаћен Извршиоцу по испостављеној ситуацији или по рачуну за извршену услугу или уграђено добро, до краја 2025.године, у складу са Законом о роковима измирења новчаних обавеза у комерцијалним трансакцијама („Сл. гласник РС“ бр. 119/2012, 68/2015, 113/2017, 91/2019, 44/2021 i 44/2021);

Понуђач је дужан да у рачуну наведе број уговора.
РОК ЗА ЗАВРШЕТАК РАДОВА
Члан 4.

Извршилац  се обавезује да уговорену опрему са припадајућим услугама и радовима изврши у року од _________________(не дуже од 9 месеци) од закључења уговора. 
Ако постоји оправдана сумња да се предмет уговора неће извршити у уговореном року, Наручилац има право да затражи од Извршиоца да предузме потребне мере којима се обезбеђује одговарајуће убрзање извршења.
Члан 5.
Извршилац има право да зaхтева продужење рока  у случају у коме је због промењених околности или неиспуњења обавеза Наручиоца био спречен да изводи радове.

Као разлози због којих се, у смислу става 1. овог члана, може захтевати продужење рокова сматрају се нарочито:

1.) природни догађаји (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);
2.) мере предвиђене актима надлежних органа;
3.) услови за извођење неопходних радова за извршење уговора који нису могли да се предвиде;
4.) у случају уговарања додатних добара , услуга или радова

Ако наступе околности из претходног става овог члана, Извршилац,  у року од 3 (три) дана од настанка узрока доставља захтев Наручиоцу за продужење уговореног рока у писаној форми, уз сагласност и мишљење стручног надзора о оправданости захтева.
Наручилац одлучује да ли ће и за колико продужити рок у  року од 8 дана од дана када је Извршилац затражио од Наручиоца да одлучи о продужењу рока за извршење уговора. Уколико Извршилац пропусти да достави благовремено упозорење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за завршетак радова.
Уговорени рок је продужен када уговорне стране закључе Анекс уговора условима прописаним чланом 158. Закона.

У случају продужења рока за реализацију Уговора Извршилац је дужан да продужи банкарску гаранцију за добро извршење посла тако да банкарска гаранција важи 30 дана дуже од дана завршетка радова.
ОБАВЕЗЕ ИЗВРШИОЦА
Члан 6.
Извршилац се обавезује да предмет набавке изврши  у складу са техничком документацијом, важећим техничким прописима и овим уговором  као и : 

- да по потписивању уговора Наручиоцу радова достави решење о именовању одговорног пројектанта и одговорног извођача радова;                       

- да се строго придржава мера заштите на раду; 

- да обезбеди благовремену испоруку уговорене опрем и материјала, као и радну снагу неопходну  за извршење уговора;

- да обезбеди безбедност свих лица, као и одговарајуће обезбеђење складишта опреме, материјал и слично, тако да се Наручилац ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања уговора.
- да уредно води све књиге предвиђене законом и другим прописима Републике Србије;

- да омогући вршење стручног надзора ;

- да омогући наручиоцу сталан надзор  и контролу количине и квалитета опреме и материјал;

- да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова извођења радова;
- да гарантује квалитет изведених радова и уграђеног материјала и опреме, с тим да отклањању недостатка у гарантном року за изведене радове Извођач мора да приступи у року од 5 дана;

- да обезбеди доказ о квалитету извршених радова, односно уграђеног материјала, инсталација и опреме.


 - да извршилац отклони све, евентуално, начињене штете на постојећим инсталацијама, објектима, саобраћајницама, јавним површинама.
ОБАВЕЗЕ НАРУЧИОЦА 
Члан 7.
Наручилац се обавезује за вршење стручног надзора над извршењем уговорних обавеза Извршиоца.


Наручилац се обавезује да Извршиоцу исплати уговорену цену под условима и на начин одређен чланом 3. овог Уговора;

Наручилац се обавезује да учествује у раду комисије за примопредају , са стручним надзором и Извршиоцима;
ЕВЕНТУАЛНЕ ПРИМЕДБЕ И ПРЕДЛОЗИ НАДЗОРНОГ ОРГАНА
Члан 8.
Извођач радова је дужан да поступи по оправданим примедбама и захтевима надзорног органа и да отклони недостатке у радовима у погледу којих су стављене примедбе и то на сопствени трошак.
СРЕДСТВА ФИНАНСИЈСКОГ ОБЕЗБЕЂЕЊА
Члан 9.
Извођач је дужан да преда Наручиоцу:
Банкарску гаранцију за испуњење уговорних обавеза - најкасније 7 дана од дана закључења уговора, која ће бити са клаузулама: безусловна и платива на први позив. Банкарска гаранција за испуњење уговорних обавеза издаје се у висини не мањој од 10% од укупне вредности уговора без ПДВ-а, са роком важности који је 30 дана дужи од уговореног рока за завршетак радова, у корист Наручиоца . Ако се за време трајања уговора промене рокови за извршење уговорне обавезе, важност банкарске гаранције за испуњење уговорних обавеза мора се продужити. 

Наручилац ће уновчити банкарску гаранцију за испуњење уговорних обавеза у случају да понуђач не буде извршавао своје уговорне обавезе у роковима и на начин предвиђен уговором. 

Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.


Банкарску гаранцију за отклањање грешака у гарантном року - Изабрани понуђач се обавезује да у тренутку примопредаје уграђене опреме и радова преда Наручиоцу банкарску гаранцију за отклањање грешака у гарантном року, која ће бити са клаузулама: безусловна и платива на први позив. Банкарска гаранција за отклањање грешака у гарантном року се издаје у висини не мањој од 5% од укупне вредности уговора без ПДВ-а, у корист Наручиоца . Рок важности банкарске гаранције мора бити 10 дана дужи од гарантног рока. Наручилац ће уновчити банкарску гаранцију за отклањање грешака у гарантном року у случају да изабрани понуђач не изврши обавезу отклањања грешака који би могли умањити могућност коришћења предмета уговора у гарантном року. 

По извршењу уговорених обавеза понуђача на која се односе, средства финансијског обезбеђења ће бити враћена. 
ГРАНЦИЈА ЗА ИСПОРУЧЕНУ ОПРЕМУ И ИЗВЕДЕНЕ РАДОВЕ
Члан 10.
Извршилац гарантује да је испоручена и уграђена опрема и материјал, као и изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.
Гарантни рок за квалитет изведених радове износи __________________ (минимално 2 (две) године) и рачуна се од датума примопредаје радова. Гарантни рок за сву уграђену опрему и материјал ____________________ (минимално 3 (три) године) рачунајући од датума примопредаје и пуштања у рад, с тим што је извођач радова дужан да сву документацију о гаранцијама  опреме, заједно са упутствима за употребу, прибави и преда Наручиоцу.
Извршилац је дужан да о свом трошку отклони све недостатке који се покажу у току гарантног рока, а који су наступили услед тога што се Извршилац није држао својих обавеза у погледу квалитета опреме, материјала и радова  у року од 5 дана од пријема писаног захтева од стране Наручиоца.
КВАЛИТЕТ УГРАЂЕНОГ МАТЕРИЈАЛА
Члан 11.
За сву испоручену, монтирану и уграђену опрему и материјал Понуђач мора да има сертификате квалитета који се захтевају по важећим прописима и мерама за опрему те врсте.
Уколико Наручилац утврди да испоручена опрема и материјал не одговарају стандардима и техничким прописима, он га може одбити и забранити његову употребу. У случају спора меродаван је налаз овлашћене организације за контролу квалитета.
Извршилац је дужан да о свом трошку обави одговарајућа испитивања опреме и материјала. Поред тога, он је одговоран уколико употреби материјал који не одговара квалитету.
У случају да је због употребе неквалитетног материјала или опреме која не одговара захтеваним карактеристикама угрожена безбедност или функционалност. Наручилац има право да тражи од Извођача радова да поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач радова у одређеном року то не учини, Наручилац има право да ангажује друго лице на терет Извођача радова.
Извршилац се не ослобађа одговорности ако је штета настала због тога што је при извршењу уговора  поступао по захтевима Наручиоца.
ПРИМОПРЕДАЈА ИЗВЕДЕНИХ РАДОВА
                                                                          Члан 12.

По завршетку свих радова на уградњи опреме која је предмет овог Уговора, Извршилац о томе обавештава Наручиоца и стручни надзор.

    Комисију за примопредају радова чини по један представник Наручиоца, Извршилац и стручног надзора.

     Примопредаја се врши комисијски најкасније у року од 15 дана од дана завршетка.

     Комисија сачињава записник о примопредаји.

 Грешке које утврди Наручилац или стручни надзор у току извођења или приликом примопредаје , Извршилац мора отклонити без одлагања и о свом трошку. Уколико те недостатке Испоручилац не почне да отклања у року од 5 дана од пријема позива или их не отклони споразумно у утврђеном року, Наручилац ће радове поверити другом Извођачу на рачун Испоручиоца.

РАСКИД УГОВОРА
Члан 13.
Наручилац задржава право да једнострано раскине овај уговор уколико Извршилац радова касни са извршењем дуже од 15 (петнаест) календарских дана.
Наручилац задржава право да једнострано раскине овај уговор уколико испоручена опрема и извршени радови не одговарају прописима или стандардима за ту врсту посла и квалитету наведеном у понуди Извршиоца, а Извршилац није поступио по примедбама стручног надзора.
Уколико дође до раскида Уговора пре завршетка свих радова и испоруке опреме чије извођење је било предмет овог Уговора заједничка Комисија ће сачинити Записник о до тада стварно испорученој и уграђеној опреми и изведеним радовима и њиховој вредности у складу са Уговором.
Уговор се раскида писаном изјавом која садржи основ за раскид уговора и доставља се другој уговорној страни.
ИЗМЕНА УГОВОРА
                                                                         Члан 14.
Измене предметног Уговора, током трајања истог, уговараће се уз примену одредаба чланова  156-161 Закона о јавним набавкама („Сл. гласник РС“ бр. 91/19) .

ПРЕЛАЗНЕ И ЗАВРШНЕ ОДРЕДБЕ
Члан 15.
Уговорне стране су сагласне да се на све међусобне односе који нису дефинисани овим Уговором, непосредно примењују одредбе Закона о облигационим односима, Закона о планирању и изградњи и Посебне узансе о грађењу и других прописа који регулишу предмет уговора.

Члан 16.
Измене и допуне овог Уговора, наручилац и Извођач могу вршити искључиво анексом у писаној форми у складу са Уговором и Законом о јавним набавкама.
Члан 17.
Све евентуалне спорове, настале из овог Уговора, уговорне стране су сагласне да решавају споразумно, а уколико то није могуће уговарају надлежност Привредног суда у Нишу. 
Члан 18.
Уговор је сачињен у 6 (шест) истоветних примерака, од којих свака уговорна страна задржава  по 3 (три) примерка за своје потребе.

Саставни део овог Уговора су и његови прилози, како следи: 

Прилог бр. 1 - Понуда број_____________ од______________
Прилог бр. 3 - Образац структуре цене

Уговорне стране:
	Инвеститор:

ГРАДСКА УПРАВА ПРОКУПЉЕ

Начелник: Невена Јовић, дипл. правник
 
	ИЗВРШИЛАЦ
________________________________________

